سامح الله احتياجي كثر ما يوجع غلاك
وسمّح الله كل دربٍ ما وصلك بخطوتي
في امان اللي ينسّي حتى والذكرى معاك
في امان الله واسكت قاطعتني غصتي
اخذتني باحساس طيب رحت تاركني هلاك
لا ملامح لا جوارح لا رفيق بوحدتي
كنت احسك يوم تقفي كنها بصدري خطاك
كل خطوه في اثرها كنت تترك طعنتي
قمت اتذكر جروحك علني اقسى قساك
ما دريت اني ابلهى فيك وانسى قسوتي
من يسلفني جناحٍ ما رقى عالي سماك
ومن يسلفني كلامٍ ما شرحلك حسرتي
قلت باعلى صوت عندي صاحبي مالله هداك
وقبل ما انطق كلامي سكنتني دمعتي
خفت لا يقسى شعوري وكامل احساسي بغاك
وخفت لا يضعف شعوري قبل ما اعلن قسوتي
يا فراقك ما قويتك كبريائي اللي قواك
كل ما عزمت ابرجع استضاقت دنيتي
يوم راح القلب عندك عاد لي بس ما حكاك
قال لي مريت جنبه بس توجع كسرتي